Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Sp. zn. : 1 Pv 836/10/8810	Spišská Nová Ves, 8.2.2012
EEČ : 2-68-23-2012

U Z N E S E N I E

Trestná vec:	obvinená XXXXX 
Prečin:	neodvedenie dane a poistného podľa § 277 odsek 2 písmeno b Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Spišská Nová Ves
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno e Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
, že ako konateľka spol. XXXXX
- neodviedla Sociálnej poisťovni, pobočka Spišská Nová Ves v období splatnosti od 30.07.2008 do 30.09.2008 splatné zrazené poistné na sociálne poistenie za zamestnancov, ktoré zrazila z vymeriavacieho základu v zmysle zák. č. 461/2003 Z.z. o sociálnom poistení za obdobie od mesiaca jún 2008 do mesiaca august 2008 v sume 3.392,43 €,
- neodviedla poisťovni Dôvera, zdravotná poisťovňa a.s. XXXXX v období splatnosti od 30.05.2008 do 30.09.2008 splatné zrazené poistné na verejné zdravotné poistenie za zamestnancov, ktoré zrazila z vymeriavacieho základu  v zmysle zák. č. 580/2004 Z.z. o zdravotnom poistení za obdobie od mesiaca apríl 2008 do mesiaca august 2008 v sume 1.669,91 €,
- neodviedla poisťovni UNION zdravotná poisťovňa, a.s. XXXXX v období splatnosti od 30.11.2007 do 30.01.2008 a od 30.04.2008 do 30.09.2008 splatné zrazené poistné na verejné zdravotné poistenie za zamestnancov, ktoré zrazila z vymeriavacieho základu  v zmysle zák. č. 580/2004 Z.z. o zdravotnom poistení za obdobie od mesiaca október 2007 do mesiaca december 2007 a od mesiaca marec 2008 do mesiaca august 2008 v sume 94,62 €,
- neodviedla Všeobecnej zdravotnej poisťovni, a.s. pobočka Spišská Nová Ves v období splatnosti od 30.05.2008 do 30.09.2008 splatné zrazené poistné na verejné zdravotné poistenie za zamestnancov, ktoré zrazila z vymeriavacieho základu  v zmysle zák. č. 580/2004 Z.z. o zdravotnom poistení za obdobie od mesiaca apríl 2008 do mesiaca august 2008 v sume 364,86 €,
neodviedla bývalej Spoločnej zdravotnej poisťovni, a.s., v súčasnosti s názvom Všeobecná zdravotná poisťovňa, a.s., pobočka Spišská Nová Ves, v období splatnosti od 30.06.2008 do 30.09.2008 splatné zrazené poistné na verejné zdravotné poistenie za zamestnancov, ktoré zrazila z vymeriavacieho základu  v zmysle zák. č. 580/2004 Z.z. o zdravotnom poistení za obdobie od mesiaca máj 2008 do mesiaca august 2008 v sume 251,11 €,
- neodviedla Daňovému úradu v Spišskej Novej Vsi v období splatnosti od 04.07.2008 do 04.08.2008 preddavky na daň zo závislej činnosti za zamestnancov, ktoré vybrala v zmysle zákona č. 595/2003 Z.z. o dani z príjmov za obdobie mesiacov máj a jún 2008 v sume 442,15 €,
pričom v týchto obdobiach disponovala dostatočnými finančnými prostriedkami na odvod zrazeného poistného a vybratých preddavkov na daň.

Právna veta:
lebo zanikla trestnosť činu
Odôvodnenie:
Vyšetrovateľ OR PZ, OKP, OEK v Spišskej Novej Vsi uznesením sp. zn. ORP-484/OEK-SN-2010 zo 04.11.2011 vzniesol obvinenie XXXXX pre zločin neodvedenia dane a poistného podľa § 277 ods. 1, ods. 2 písm. b/ Tr. zákona, na tom skutkovom základe, ako je uvedený vo výrokovej časti tohto uznesenia.
	Po skončení vyšetrovania predložil vyšetrovateľ vyšetrovací spis s návrhom na zastavenie trestného stíhania podľa § 215 ods. 1 písm. h/ Tr. poriadku.
	Preskúmaním vyšetrovacieho spisu som zistil, že k trestnej činnosti došlo tak, ako je uvedené v jednotlivých skutkoch uznesenia o vznesení obvinenia, pričom predovšetkým zo znaleckého posudku vypracovaného znalcom z odboru ekonómia a manažment, odvetvie Účtovníctvo a daňovníctvo, Personalistika, vyplýva, že spoločnosť XXXXX disponovala v rozhodujúcich obdobiach dostatkom finančných prostriedkov na odvod zrazeného poistného a vybratých preddavkov na dani.
	Preskúmaním vyšetrovacieho spisu som zistil aj to, že obvinená XXXXX zaplatila vyššie uvedeným poisťovniam predmetné poistné a príslušnému daňovému úradu i vybraté preddavky na daň za zamestnancov a to v dňoch 06.12.2011 a 22.12.2011. 
	Obvinená tak splnila zákonnú podmienku umožňujúcu vysloviť právny záver, že jej trestná činnosť v tejto veci zanikla. V zmysle § 86 písm. e/ Tr. zákona trestnosť trestného činu zaniká aj vtedy, ak ide o trestný čin neodvedenia dane a poistného podľa § 277 alebo nezaplatenia dane a poistného podľa § 278 Tr. zákona, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.
	Podľa § 215 ods. 1 písm. h/ Tr. poriadku prokurátor zastaví trestné stíhanie, ak zanikla trestnosť činu.

Poučenie:
Proti tomuto uzneseniu je prípustná sťažnosť obvineného a poškodeného,
                        ktorá má odkladný účinok (§ 215 ods. 6 Tr. poriadku).
                        Sťažnosť sa podáva orgánu, proti ktorého uzneseniu smeruje, a to do troch
                        (3) dní od oznámenia uznesenia (§ 187 ods. 1 Tr. poriadku).

JUDr. Jozef Barabás
prokurátor